Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต
3 ต.ค. 2559

SET ปรับขึ้นตามตลาดหุ้นทั่วโลก… แต่ยังแนะนำแค่ “Trading” เน้น BEAUTY CPALL
ดัชนี SET อยู่ที่ 1,492.23 จุด +9.02 จุด +0.61% ปริมาณซื้อขาย 14,300  ลบ.
แนวรับ :          1,490 / 1,480          แนวต้าน :          1,500 / 1,506
 
สรุปทิศทางและแนวโน้มตลาด
SET ปรับขึ้นตามตลาดหุ้นทั่วโลก: โดยหุ้นกลุ่มพลังงาน และธนาคารนำตลาดสอดคล้องกับหุ้นในภูมิภาค แต่เรายังแนะนำแบ่งพอร์ตบางส่วนเท่านั้นเพื่อใช้ในการ “Trading” คาดสัปดาห์นี้ หุ้นจะผันผวนในกรอบ 1,480-1,506 จุด รอรายงานตัวเลขเศรษฐกิจสหรัฐฯ และผลการโต้วาทีระหว่างนางฮิลารี่ คลินตัน และนายโดนัลด์ ทรัมป์ สุดสัปดาห์นี้ ขณะที่คาดยอดการซื้อ-ขายของนักลงทุนต่างชาติจะผันผวน ไร้ทิศทางที่ชัดเจนเช่นกัน
“Trading” กลุ่มหุ้นที่แข็งแรงกว่าตลาด และกลุ่มหุ้นที่มีปัจจัยเฉพาะหนุน: 1) กลุ่มหุ้นที่ได้ประโยชน์จากการบริโภคฟื้นตัว และคาดงบ 2H16 จะเติบโตต่อเนื่อง เช่น BEAUTY CPALL BJC KTC 2) กลุ่มหุ้นที่ได้ประโยชน์ จากแนวโน้มค่าเงินบาทอ่อน (ดูรายงาน T-Wealth ประกอบ) เช่น HANA (ปันผลสูง กว่า 6%, คาดกำไร 2H16 จะดี) KCE (กำไรทำจุดสูงสุดใหม่ต่อเนื่อง) และ SVI (คาดกำไรจะฟื้นตัวใน 2H16) CPF (คาดกำไรทั้งปี 2016 จะทำจุดสูงสุดใหม่)
 
หุ้นที่น่าสนใจทางเทคนิค
ANAN “ซื้อ” ราคาหุ้นเริ่มฟื้นตัวขึ้นอีกครั้งหลังพักตัวไม่หลุดเส้นค่าเฉลี่ยระยะสัปดาห์ สอดคล้องกับเครื่องมือ MACD เป็นบวกชี้ขึ้น และเส้นค่าเฉลี่ยเริ่มทำ Golden Cross มีโอกาสแกว่งฟื้นตัวขึ้น มีแนวต้านแรกที่ 5.05 บาท และมีแนวต้านถัดไปที่ 5.30 บาท
SALEE “ซื้อ” ราคาหุ้นเริ่มมีสัญญาณ Breakout ทะลุกรอบการพักฐานคู่ขนานขาขึ้น พร้อมปริมาณการซื้อขายเริ่มกลับมาสูงขึ้นหลังพักตัว สอดคล้องกับเครื่องมือ DI+ ตัด ADX ขึ้น เป็นจังหวะเก็งกำไร มีแนวต้านแรกที่ 1.60 บาท และถัดไปที่ 1.66 บาท
TICON “ซื้อ” ราคาหุ้นดีดตัวขึ้นแรงพร้อมปริมาณการซื้อขายหนาแน่นสูงกว่าปกติ สอดคล้องกับเครื่องมือ MACD เป็นบวกชี้อีกครั้ง และเส้นค่าเฉลี่ยเรียงตัดกันทำ Golden Cross ยืนยันแนวโน้ม มีแนวต้านแรกที่ 16.60 บาทและถัดไปที่ 17.00 บาท